**Zheng Zhi** (kiin. 郑智, s. 20. elokuuta 1980 Shenyang, Liaoning) on kiinalainen jalkapalloilija, joka edustaa kiinalaista Guangzhou Evergrandea. Hän aloitti uransa puolustajana, mutta siirtyi keskikenttäpelaajaksi. Siirto Shandong Lunengiin edisti Zhengin uraa ja hänestä tuli myöhemmin Kiinan maajoukkueen kapteeni, mikä johti siirtoihin Charlton Athleticiin ja Celticiin.

Seuraura
--------

### Kiina

Vuonna 1999 Zhengin seura Liaoning Chuangye oli kriisissä ja siltä estettiin kaikki pelaajasiirrot ja seuran toiminnat. Oltuaan vuoden pelaamatta ammattilaisjalkapalloa hän siirtyi Shenzhen Jianlibaoon, jossa hän pelasi pelintekijänä.

### Charlton Athletic

29. joulukuuta 2006 Zheng siirtyi loppukauden ja option kattavalla sopimuksella englantilaiseen Charlton Athleticiin. Hän oli uuden valmentajan Alan Pardewin ensimmäinen virallinen hankinta seurassa. Zheng oli tätä ennen ollut seuran testattavana vanhan valmentajan Les Reedin alaisuudessa. Hän debytoi Englannin valioliigassa Manchester Unitedia vastaan Old Traffordilla, kun hän korvasi loukkaantuneen Amdy Fayen. Zheng teki ensimmäisen maalinsa seuralle 18. maaliskuuta 2007 Newcastle Unitedia vastaan.

Zheng palasi vanhaan seuraansa Shandong Lunengiin kauden 2006–2007 päätyttyä. Hän kuitenkin palasi Charltoniin elokuussa 2007 pysyvällä sopimuksella. Kahden vuoden sopimus oli arvoltaan kaksi miljoonaa puntaa. Maaliskuussa 2008 jalkapallolehti *FourFourTwo* äänesti hänet viidenneksi parhaaksi pelaajaksi Football Leaguessa. Zheng teki Mestaruussarjassa kaudella seitsemän maalia. Hänen lopullinen teränsä oli kateissa kauden toisella puoliskolla Kiinan maajoukkuekutsujen vuoksi. Kesällä 2008 Zheng yhdistettiin siirtohuhuissa vahvasti West Bromwich Albioniin. 8. heinäkuuta 2009 Zheng jätti Charltonin, kun seura putosi Ykkösliigaan.

### Celtic

1. syyskuuta 2009 Zhengista tuli toinen kiinalaispelaaja Du Wein ohella, joka on pelannut Celticissä, kun hän teki seuran kanssa kaksivuotisen sopimuksen. Valmentaja Tony Mowbray paljasti olleensa kauan kiinnostunut pelaajasta ja iloinen hankinnasta. Zheng ei ollut pelikypyinen Eurooppa-liigassa, koska hänen siirtonsa ei tullut ajoissa.

Hän debytoi seurassa 4. lokakuuta 2009 derbyssä Rangersia vastaan. Hän hankki ottelussa joukkueelleen voiton tuoneen rangaistuspotkun. Hän teki ensimmäisen maalinsa seuralle Skotlannin valioliigassa 8. toukokuuta 2010 Heart of Midlothiania vastaan. 1. heinäkuuta Celtic purki Zhengin sopimuksen.

### Paluu Kiinaan

28. kesäkuuta 2010 Zheng palasi Kiinaan ja siirtyi ilmaisella siirrolla Guangzhou Evergrandeen. Hän teki seurassa kaudella 2010 viisi maalia 11 ottelussa. Zhengistä tehtiin seuran kapteeni kaudeksi 2011 Li Zhihain jätettyä seuran.

Saavutukset
-----------

* **Shenzhen Jianlibao**
	+ Kiinan Superliiga: 2004
* **Shandong Luneng**
	+ Kiinan Superliiga: 2006
	+ FA Cup: 2006
* **Guangzhou Evergrande**
	+ A-liiga: 2010
* **Kiina**
	+ Itä-Aasian maailmanmestaruus: 2005

**Henkilökohtaiset**

* Kiinan Superliigan paras pelaaja: 2002, 2006
* Aasian-maailmanmestaruuskilpailujen tähdistökentällisessä2004

Lähteet
-------

1. ↑  Lyon, Sam: Charlton 2–0 Newcastle *Sport*.  18.3.2007. BBC. Viitattu 4.9.2009. (englanniksi)
2. ↑  Charlton snap up McLeod & Zheng *Sport*.  9.8.2007. BBC. Viitattu 9.8.2007. (englanniksi)
3. ↑  FourFourTwo 50 Best Football League Players *Stories*.  2.3.2008. FourFourTwo. Viitattu 14.8.2008. (englanniksi)
4. ↑  China's soccer exports face uncertain future *Sports*.  6.5.2008. SINA English. Viitattu 14.8.2008. (englanniksi)
5. ↑  Baggies continue Zheng talks *Football - Premier League*.  29.8.2008. Sky Sports / West Bromwich Albion. Viitattu 2.9.2008. (englanniksi)
6. ↑  Midfielder Zheng leaves Charlton *Sport*.  8.7.2009. BBC. Viitattu 14.7.2009. (englanniksi)
7. ↑  Celtic sign China captain Zheng Zhi *Sport*.  1.9.2009. *The Herald*. Viitattu 1.9.2009. (englanniksi)
8. ↑  Zheng Zhi gets green light from SFA *News*.  4.9.2009. *The Celtic Football Club*. Viitattu 4.9.2009. (englanniksi)
9. ↑  ZHENG TO MISS EUROPEAN CAMPAIGN *Europa League News*.  2.9.2009. Sporting Life. Viitattu 23.7.2011. (englanniksi)
10. ↑  Rangers 2–1 Celtic *Football - Scottish Premier*.  4.10.2009. BBC Sport. Viitattu 5.3.2010. (englanniksi)
11. ↑  Celtic release midfielders Zhi and Mizuno *Football*.  1.7.2010. BBC Sport.  (englanniksi)
12. ↑  郑智穿28号战袍 不当只有虚名的英超球员  28.6.2010. ESPN Star. Viitattu 28.6.2010. (kiinaksi)
13. ↑  Xinwei, Yang: China seeks 'gold' from World Cup *Sports - World Cup*.  30.6.2010. China Daily. Viitattu 23.7.2011. (englanniksi)